  Виталий Пронин Удмуртиын чакламын Данъян парк кылдытыны но али кутскемын ужъёс солэсь ландшафтсэ лэсьтон бордын. «Юность» огазеяськонлэн ивортэмезъя, али вань мылкыд карисьёс быгато проектэ малпанзэс йылтыны. Соос кулэ бырйыны одӥгзэ сётэм темаос пӧлысь: альпийской гурезь, клумбаосты чеберъян, газонэз «улӟытон», кронаосыз но кустарникъёсыз чеберъян. Радъясьёс пусъё, проект дуно усьыны кулэ ӧвӧл шуыса. Малпанъёстэс быгатӥськоды ыстыны 25-тӥ октябрёзь.Пусъём: Данъян парк кылдоз 4 аллеяослэсь, соос сӥземын луозы Быдӟым Атыкай ожысь геройёслы, йӧскалык пусъёслы, Удмуртилэн историезлы но калыклэн данэзлы. Нырысетӥзэ аллеяез — Быдӟым Атыкай ожысь геройёслы — малпамын усьтыны 2014-тӥ арын тулыс.Туспуктэмез: www.enlight.ru Теги: Иж конкурс  